Harry Potter og fangen fra Azkaban (film)

Harry Potter og fangen fra Azkaban er en britisk eventyrfilm fra 2004 om Harry Potter. Den er basert på boka med samme navn og er regissert av Alfonso Cuarón. Rollen som Harry Potter spilles av Daniel Radcliffe.

 Historien 
Det er «Harry»s tredje år på Galtvort, og ikke bare har de en ny lærer i faget Forsvar mot svartekunster – trøbbel er i gjære. «Sirius Svaart» har rømt fra trollmannfengselet Azkaban og er ute etter «Harry».

 Rolleliste 
 Rolle  Skuespiller  Norsk stemme Harry Potter  Daniel Radcliffe  Lars Berteig Andersen Ronny Wiltersen  Rupert Grint  Scott Maurstad  Hermine Grang  Emma Watson  Hanne Dancke Arnesen Sirius Svaart  Gary Oldman  
Kåre Conradi Remus Lupus  David Thewlis  Nicolay Lange-Nielsen Albus Humlesnurr  Michael Gambon  Erik Hivju Severus Slur  Alan Rickman  Helge Winther-Larsen Rubeus Gygrid  Robbie Coltrane  Harald Mæle Draco Malfang  Tom Felton  Rakel Rummelfiold  Emma Thompson  Minerva McSnurp  Maggie Smith  Kirsti Grundvig Gulla Wiltersen  Bonnie Wright  Petter Pittelpytt  Timothy Spall  Kornelius Bloeuf  Robert Hardy  Ivar Nørve

 Forskjeller fra boken 
 «Harry» får ikke «Monsterboka» før etter at han har kommet til «Den Lekke Heksekjel».
 I boka møter «Harry» «Ronny» og «Hermine» ved «Florian Funkels Isenkrem», men i filmen møter han dem på «Den Lekke Heksekjel».
 I filmen får «Harry» «Lynkilen» etter at han har reddet «Sirius» istedenfor før.
 I starten av boken får Harry gaver av sine venner. I filmen er det ikke tatt med.
 Når Harry overhører Professor McSnurp, Gygrid, Madam Rosmerta, og Bloeuf sin samtale om Svaart, er Ronny og Hermine med. Men i filmen, må Harry snike seg inn med usynlighetskappe, og Ronny og Hermine må stå utenfor puben fordi de er for små.
 I boka vinner Harry rumpeldunk-finalen for Griffing. I filmen er ikke det tatt med.
 Når Harry ( under usynlighetskappen ) og Ronny møter Malfang, Krabbe og Gurgel utenfor Hylehuset, er ikke Hermine med p.g.a krangel. Men i filmen, er hun og Ronny der, og Harry sniker seg innpå.
 Når Hermine fiker til Malfang i filmen, er det når de skal besøke Gygrid før Bukknebb blir halshogd. Men i boka, er det etter en Stell av magiske vesner time.
 Professor Rummelfjold sin spådom hører Harry i boken under sin eksamen i Clairvoyance, mens i filmen hører han den fordi han gikk opp med ei spåkule som Hermine tidligere hadde veltet.
 I boka har Slur på seg Harrys usynlighetskappe når han lister seg etter Lupus inn under Hylehuset, og knebler Lupus, mens i filmen braser han inn døra og truer Svaart og Lupus med staven.
 I boka prøver Petter Pittelpytt å nekte for å ha drept foreldrene til Harry, mens i filmen ber han bare om å bli spart for døden.
 Når Fred og Frank gir Harry kartet i boka, finner de han i gangen, mens i filmen, prøver han å snike seg til Galtvang under usynlighetskappen.
 I boka skyter Harry, Ronny, og Hermine Slur med formelen "exitarmus", som gjør til at han kastes bakover, fordi formelen forsterkes. Mens i filmen, er det kun Harry som skyter Slur. Dette er en stor feil, fordi når bare en skyter formelen, er det kun tryllestaven som kastes vekk, ikke hele personen.
 Lupus våkner ikke før desperanten kommer inn i kupéen i filmen, mens i boka våkner han når de går om bord.
 I Boka mottar Dumlingene en telefon fra Ronny, dette er ikke med i filmen.

 Bakgrunnsinformasjon 
 Richard Harris' død førte naturligvis til at man måtte få inn en ny skuespiller i rollen som rektor Albus Humlesnurr. Ian McKellen ble tilbudt rollen, men avslo fordi han mente han hadde hatt nok strev med å leve opp til én legende (Gandalf i Ringenes Herre-serien). Christopher Lee, Peter O'Toole og Richard Attenborough ble også vurdert. Michael Gambon fikk til slutt rollen, og beholdt den helt til seriens slutt.
 David Thewlis skulle opprinnelig ha spilt professor Krengle i De vises stein, men ble utilgjengelig den gangen. Han spiller i stedet Remus Lupus i flere filmer i serien.
 En klausul i regissør Cuaróns kontrakt forbød ham å banne foran barna.
 Musikeren Ian Brown deltar med en statistrolle i filmen.
 Dette er den eneste boken/filmen hvor ingen karakterer dør – ironisk nok, siden en stor del av handlingen går ut på at en av hovedpersonene har utført massemord på et tidligere tidspunkt.
 Filmen var også siste filmen i serien som ble dubbet til norsk.
 Eksterne lenker 



Kategori:Harry Potter-filmer
Kategori:Filmer fra 2004
Kategori:Filmer basert på bøker
Kategori:Britiske fantasyfilmer
Kategori:Britiske eventyrfilmer
Kategori:Engelskspråklige filmer
Kategori:Oppfølgerfilmer